Komisijos reglamentas (EB) Nr. 1634/2002
2002 m. rugsėjo 13 d.
atsižvelgiant į naujų nuolaidų, kurios Tarybos reglamentu (EB) Nr. 1408/2002 yra numatytos Vengrijos Respublikai, iš dalies keičiantis Reglamentus (EB) Nr. 1279/98, (EB) Nr. 1128/1999 ir (EB) Nr. 1247/1999 dėl galvijienos produktų importui taikomų tam tikrų tarifinių kvotų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo [1] su paskutiniais pakeitimais, padarytais Reglamentu (EB) Nr. 2345/2001 [2], ypač į jo 32 straipsnio 1 dalį,
atsižvelgdama į 2002 m. liepos 29 d. Tarybos reglamentą (EB) Nr. 1408/2002, Bendrijos tarifinių kvotų forma nustatantį nuolaidas tam tikriems žemės ūkio produktams ir kaip autonominę ir pereinamojo laikotarpio priemonę numatantį tam tikrų žemės ūkio nuolaidų, numatytų su Vengrija sudarytoje Europos sutartyje, dalinį pakeitimą [3], ypač į jo 1 straipsnio 3 dalį,
kadangi:
(1) Reglamentas (EB) Nr. 1408/2002 numatė naujų nuolaidų, susijusių su tam tikrų galvijienos produktų importu pagal tarifines kvotas, atidarytas su Vengrija sudaryta Europos sutartimi. Naujos nuolaidos, išskyrus nuolaidą, susijusią su tarifinės kvotos, kurios serijos numeris yra 09.4774, atidarymu, įsigaliojo 2002 m. liepos 1 d.
(2) Būtina iš dalies pakeisti šiuos Komisijos įgyvendinimo reglamentus:
- 1998 m. birželio 19 d. Komisijos reglamentą (EB) Nr. 1279/98, nustatantį išsamias Reglamentuose (EB) Nr. 1727/2000, (EB) Nr. 2290/2000, (EB) Nr. 2433/2000, (EB) Nr. 2434/2000, (EB) Nr. 2435/2000 ir (EB) Nr. 2851/2000 Vengrijos Respublikai, Bulgarijai, Čekijos Respublikai, Slovakijai, Rumunijai ir Lenkijos Respublikai [4] numatytų galvijienos tarifinių kvotų taikymo taisykles, su pakeitimais, padarytais Reglamentu (EB) Nr. 2857/2000 [5].
- 1999 m. gegužės 28 d. Komisijos reglamentą (EB) Nr. 1128/1999, nustatantį ne daugiau kaip 80 kilogramų sveriančių veršelių, kurių kilmės šalis yra kai kurios trečiosios šalys, tarifų kvotos taikymo išsamias taisykles [6], su paskutiniais pakeitimais, padarytais Reglamentu (EB) Nr. 1096/2001 [7].
- 1999 m. birželio 16 d. Komisijos reglamentą (EB) Nr. 1247/1999, nustatantį išsamias muitų tarifų kvotų taikymo gyviems galvijams, sveriantiems nuo 80 iki 300 kg ir kurių kilmės šalis yra tam tikros trečiosios šalys, taisykles [8], su paskutiniais pakeitimais, padarytais Reglamentu (EB) Nr. 1096/2001.
(3) Visiškas arba dalinis importo muitų grąžinimas dėl muitų sumažinimo, kuris įsigaliojo 2002 m. liepos 1 d., vykdomas pagal 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [9], su paskutiniais pakeitimais, padarytais Reglamentu (EB) Nr. 2700/2000 [10], 236 straipsnį ir 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas [11], su paskutiniais pakeitimais, padarytais Reglamentu (EB) Nr. 2787/2000 [12], 878 et seq. straipsnius.
(4) Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1279/98 iš dalies keičiamas taip:
1) pavadinimas pakeičiamas taip:
"1998 m. birželio 19 d. Komisijos Reglamentas (EB) Nr. 1279/98, nustatantis išsamias Tarybos reglamentuose (EB) Nr. 2290/2000, (EB) Nr. 2433/2000, (EB) Nr. 2434/2000, (EB) Nr. 2435/2000, (EB) Nr. 2851/2000 ir (EB) Nr. 1408/2002 Bulgarijai, Čekijos Respublikai, Slovakijai, Rumunijai, Lenkijos Respublikai ir Vengrijos Respublikai numatytų galvijienos tarifinių kvotų taikymo taisykles;"
;
2) 1 straipsnio pirmoji pastraipa pakeičiama taip:
"1 straipsnis
Importo licencijos turi būti pateiktos importuojant į Bendriją produktus, išvardytus šio reglamento I priede, pagal kvotas, numatytas Reglamentuose (EB) Nr. 2290/2000, (EB) Nr. 2433/2000, (EB) Nr. 2434/2000, (EB) Nr. 2435/2000, (EB) Nr. 2851/2000 ir (EB) Nr. 1408/2002;";
3) 3 straipsnio 1 dalies c punkto antroji pastraipa pakeičiama taip:
"Produktų grupė reiškia produktus, kurie yra kilę tik iš vienos I priede išvardytų šalių; produktų grupė apima produktus, klasifikuojamus KN 0201 ir 0202 pozicijose, arba produktus, klasifikuojamus KN 02061095, 02062991, 02102010, 02102090, 02109951, 02109959 ir 02109990 subpozicijose, kurių kilmės šalis yra Vengrija, arba produktus, klasifikuojamus KN 16025031, 16025039 ir 16025080 subpozicijose, kurių kilmės šalis yra Rumunija, arba produktus, klasifikuojamus KN 160250 pozicijoje, kurių kilmės šalis yra Lenkija;";
4) 3 straipsnio 2 dalis pakeičiama taip:
"2. Nepaisant Reglamento (EB) Nr. 14454/95 5 straipsnio, paraiškų gauti licencijas ir licencijų 16 langelyje įrašoma viena iš šių, tai pačiai įtraukai priklausančių KN kodų grupių:
- 0201, 0202,
- 02061095, 02062991, 02102010, 02102090, 02109951, 02109959, 02109990,
- 16025031, 16025039, 16025080,
- 160250.";
5) I priedas pakeičiamas šio reglamento priedu.
2 straipsnis
Reglamento (EB) Nr. 1128/1999 2 straipsnio 2 dalis pakeičiama taip:
"2. 1 dalyje minimam kiekiui muito norma mažinama:
- 80 %, jeigu gyvūnai yra kilę iš Čekijos Respublikos, Slovakijos, Bulgarijos, Rumunijos, Estijos, Latvijos ar Lietuvos,
- 90 %, jeigu gyvūnai yra kilę iš Lenkijos ar Vengrijos."
3 straipsnis
Reglamento (EB) Nr. 1247/1999 1 straipsnio 2 dalis pakeičiama taip:
"2. 1 dalyje minimam kiekiui muito norma mažinama:
- 80 %, jeigu gyvūnai yra kilę iš Čekijos Respublikos, Slovakijos, Bulgarijos, Rumunijos, Estijos, Latvijos ar Lietuvos,
- 90 %, jeigu gyvūnai yra kilę iš Lenkijos ar Vengrijos."
4 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šio reglamento nuostatos taikomos nuo 2002 m. liepos 1 d. Tačiau nuolaida, kurios serijos numeris yra 09.4774, taikoma nuo šio reglamento įsigaliojimo datos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. rugsėjo 13 d.